#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2016. október 26-i ülésére)

**TÁRGY: A 0202/46. HRSZ-ON NYILVÁNTARTOTT, KIVETT ÚT MŰVELÉSI ÁGBAN LÉVŐ, ÖNKORMÁNYZATI KÜLTERÜLETI KÖZÚT ADÁSVÉTELE**

Kiskőrös Város Önkormányzatának (a továbbiakban: Önkormányzat) kizárólagos tulajdonában lévő, 0202/46. hrsz-on nyilvántartott, természetben 6200 Kiskőrös, Felsőcebén található, kivett út művelési ágban szereplő, 847 m2 alapterületű önkormányzati közút meghatározott rész használatának tárgyában az Önkormányzat 2006. május 15. napján megállapodást kötött Sinkovicz János kiskőrösi lakossal. A megállapodást az Önkormányzat több alkalommal meghosszabbította.

Sinkovicz János a Kiskőrös külterületi, 0202/17. és 0202/45 hrsz-on nyilvántartott, természetben 6200 Kiskőrös, Felsőcebén található ingatlanok tulajdonosa, akinek a fentiekben nevesített önkormányzati közút 35 méter hosszúságban keresztülhalad ingatlanának udvarán.

Sinkovicz János kérelmet nyújtott be Kiskőrös Város Polgármesterének címezve az Önkormányzat tulajdonában lévő kivett út meghatározott részének tekintetében a tulajdonjog lehetséges átruházása tárgyában. A kérelmező saját ingatlanába benyúló 190 m2 nagyságú útrészre vételi szándékát is bejelentette.

Az Önkormányzat kezdeményezte a Bács-Kiskun Megyei Kormányhivatal Műszaki Engedélyezési és Fogyasztóvédelmi Főosztály Útügyi Osztályánál (a továbbiakban: Kormányhivatal) a Kiskőrös, 0202/46 hrsz-ú külterületi földút 190 m2 nagyságú szakasza megszüntetését. A Kormányhivatal fenti tárgyú határozata 2015. december 29. napján jogerőre emelkedett. A Kormányhivatal engedélyező határozatában foglalt előírások, valamint az adásvételi szerződés mellékletét képező 16/101/2016 számú változási vázrajz alapján a Bács-Kiskun Megyei Kormányhivatal Kiskőrösi Járási Hivatalának Földhivatali Osztálya engedélyezte a telekalakítást. A telekalakítást engedélyező határozat 2016. július 27. napján emelkedett jogerőre.

A 0202/46. hrsz-on nyilvántartott, kivett út művelési ágban szereplő, kizárólagos Önkormányzati tulajdonban lévő, a törzsvagyon részét képező ingatlan, a nemzeti vagyonról szóló 2011. évi CXCVI. törvény (a továbbiakban: Nvtv.) alapján forgalomképtelen vagyon. A tulajdonjog átruházásához – az útmegszüntetési eljárást, valamint a telekalakítási eljárást követően - a fentiekben nevesített vagyont szükséges önkormányzati forgalomképtelen törzsvagyonból forgalomképes üzleti vagyonná átminősíteni.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet (a továbbiakban: Vagyonrendelet) – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását, közhatalom gyakorlását nem szolgálja, és a feladatkör ellátása, vagy a hatáskör, közhatalom gyakorlása az átminősítést követően az átminősítéssel érintett vagyon nélkül más módon is megoldható, és a város Településrendezési Terve is alátámasztja.

A Képviselő-testület a 82/2015. számú határozatával hozzájárult az Önkormányzat forgalomképtelen törzsvagyonát képező 0202/46 hrsz-ú közút 190 m2 nagyságú területrészének forgalomképes üzleti vagyonná történő átminősítéséhez, valamint Sinkovicz János részére történő értékesítéséhez.

Sinkovicz János vállalta az útügyi és telekalakítási eljárás folyamán fellépő költségek megfizetését.

A Vagyonrendelet 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására az adott vagyontárgy induló forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

A független ingatlan-értékbecslő szakértői véleményében az ingatlan 190 m2 szakaszára vonatkozó forgalmi értéket 65.000,-Ft összegben határozta meg.

A fentiekre tekintettel javaslom, hogy a Képviselő-testület járuljon hozzá a 0202/46. hrsz-on nyilvántartott, 847 m2 alapterületű kivett út művelési ágban szereplő út 190 m2-et érintő szakaszának Sinkovicz János részére történő értékesítéséhez a határozat-tervezet mellékletét képező adásvételi szerződésben foglaltak szerint.

**Kiskőrös, 2016. október 18.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzatának kizárólagos tulajdonában lévő, Kiskőrös külterületi, 0202/46. hrsz-on nyilvántartott, kivett út művelési ágban szereplő, 847 m2 alapterületű önkormányzati közút területéből 190 m2 nagyságú szakasz a határozat-tervezet mellékletét képező telekalakítási és adásvételi szerződésben foglalt tartalommal értékesítésre kerüljön Sinkovicz János 6200 Kiskőrös, Rákóczi F. u. 41. szám alatti lakos részére.
2. felhatalmazza a polgármestert a telekalakítási és adásvételi szerződés aláírására, valamint az adásvételi szerződéssel kapcsolatos jognyilatkozatok megtételére és annak aláírására.

**Felelős:** polgármester

**Határidő:** azonnal